ชื่อร้านสะดุดตา  ใครผ่านไปผ่านมาก็อยากลอง ครั้งแรกที่เห็นชื่อร้านนี้ "ไอติม 100 ถัง"  
โอ้ว แม่เจ้า!!!...มันมี 100 ถังจริงๆน่ะเหรอ...สงสัยมานาน ได้แต่ผ่านไปผ่านมา ไม่ได้ลองสักที 
วันนี้มาสิงสถิตอยู่แถวๆนี้  จึงจัดไปซะหน่อยยย....จะได้รู้กันสักทีว่ามันเป็นยังไง
ร้านตกแต่งด้วยสีชมพู ดูน่ารัก ส่วนไอติม มีอยู่ 16 ถัง แล้ว 100 ถัง มันคืออะไรหว่า???
ไอ้เราก็ดันลืมถามเจ้าของร้านซะด้วย ว่ามันมีที่ไปที่มายังไง  มัวแต่ถ่ายรูปเพลินๆ บวกกับเจ้าร้านคอยเดินตามว่าจะเอาอารายย 
ทำไมไม่สั่งสักที 555 เราจึงรีบสั่งไป ไม่รอช้า 
ถ้วย 20 บาท มีไอติม 5 ลูก  อยากลองรสชาติไหนก็สั่งไป มดแดงเลยสั่งไป 5 รส จะได้หลากหลายหน่อย
- ชาเขียว  รสชาติไม่เป็นชาเขียวเลย เหมือนรสไอติมทั่วๆไปมากกว่า
- ชาเย็น  อันนี้โอเค รสชาติใช่ แบบเต็มๆ 
- รวมมิตร  อันนี้ก็โอเคใช้ได้
- ทับทิมกรอบ  รสนี้ก็ใช้ได้ 
- กล้วย  รสนี้ก็ชัดเจน กลิ่นกล้วยเป็นกล้วย 
แต่ละรสที่พูดถีงมา เอาโดยรวมน่ะ  ก็ถือว่าโอเค แต่ไอติมร้านนี้จะไม่ใช่แบบเข้ม ข้น หวานมันอ่ะ
พอทานได้เพลินๆ เหมาะกับช่วงหน้าร้อน คงสดชื่นดี ในราคาเบาๆ  ผ่านมาก็ลองแวะดูล่ะกัน  ^_^